सिद्ध गोष्ठी
सिध गोसटी ((गुरमुखी : ਸਿਧ ਗੋਸਟਿ; संस्कृत : सिद्ध गोष्ठी ) गुरु नानक और सिद्धों के बीच हुआ प्रसिद्ध शास्त्रार्थ/तत्त्व-चर्चा है जो गुरु ग्रन्थ साहिब के पृष्ठ ९३८ से ९४६ तक लिपिबद्ध है। इसमें कुल ७३ छन्द हैं और रामकली राग में हैं। इस चर्चा में भाग लेने वाले प्रमुख सिद्ध-नाथ थे- चर्पतनाथ, भंगरनाथ और लोहारिपा। मान्यता है कि यह गोष्ठी अचल बटला में हुई थी। इस गोष्ठी के अलावा भी गुरु नानक ने सिद्धों के साथ कई स्थानों पर चर्चा की थी, जिनमें से मुख्य हैं-नानकमत्ता, अचल बटला और मेरु पर्वत पर। इस गोष्टी में गुरुमत तथा योग में अन्तर स्पष्ट होता है। सिद्ध गोस्टी को 'सिद्ध गोष्टी' या 'सिध गोश्ट' या 'सिद्ध गोसट' भी कहते हैं।